CELEX: 62017TN0641
Language: el
Date: 2017-09-20 00:00:00
Title: Υπόθεση T-641/17: Προσφυγή της 20ής Σεπτεμβρίου 2017 — Ferri κατά ΕΚΤ

13.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 382/57
            
         Προσφυγή της 20ής Σεπτεμβρίου 2017 — Ferri κατά ΕΚΤ
   (Υπόθεση T-641/17)
   (2017/C 382/70)
   Γλώσσα διαδικασίας: η ιταλική
   
      Διάδικοι
   
   
      Προσφεύγων: Claudio Ferri (Ρώμη, Ιταλία) (εκπρόσωπος: A. Campagnola, δικηγόρος)
   
      Καθής: Ευρωπαϊκή Κεντρική Τράπεζα
   
      Αιτήματα
   
   Ο προσφεύγων ζητεί από το Γενικό Δικαστήριο να διαπιστώσει την εκ μέρους της ΕΚΤ παράλειψη ασκήσεως των καθηκόντων εποπτείας, καθηκόντων τα οποία η ΕΚΤ εκλήθη να ασκήσει με το σημείωμα του προσφεύγοντος της 24.3.2017 και ως προς τα οποία η αρμόδια υπηρεσία της ΕΚΤ, κατόπιν αλληλογραφίας που αντήλλαξε με τον προσφεύγοντα, έκρινε ότι δεν όφειλε να λάβει μέτρα, εκτιμώντας ότι το ζήτημα άπτεται των καθηκόντων της αυτοελέγχου και όχι της εποπτείας που σχετίζεται με τον καθορισμό των κριτηρίων για τον έλεγχο επί των ιταλικών τραπεζών.
   
      Ισχυρισμοί και κύρια επιχειρήματα
   
   Στο πλαίσιο της προσφυγής του ο προσφεύγων υποστηρίζει ότι η Ευρωπαϊκή Κεντρική Τράπεζα δεν άσκησε τα εποπτικά καθήκοντα, με τα οποία είναι επιφορτισμένη, σε σχέση με τα ακόλουθα ζητήματα:
   
               —
            
            
               Παράλειψη έγκαιρης θεσπίσεως των εκτελεστικών διατάξεων του νομοθετικού διατάγματος 72/2015 και, κατά συνέπεια, εφαρμογή του νομοθετικού διατάγματος 385/1993 το οποίο θεωρήθηκε ότι εξακολουθεί να τυγχάνει εφαρμογής, σε σχέση με άλλη δραστηριότητα, συνεπεία της προαναφερθείσας παραλείψεως της Τράπεζας της Ιταλίας να θεσπίσει τις εκτελεστικές διατάξεις.
            
         
               —
            
            
               Παράλειψη εκδόσεως εντολής προς την Τράπεζα της Ιταλίας να προβεί σε προσαρμογή, στο πλαίσιο του κρατικού συστήματος, της κανονιστικής ρυθμίσεως που διέπει τις σχετικές με την επιβολή κυρώσεων ένδικες διαφορές.
            
         
               —
            
            
               Παράλειψη έλεγχου της καταλληλότητας των κριτηρίων για την αξιολόγηση της επάρκειας του τραπεζικού συστήματος, τα οποία επί του παρόντος είναι καθορισμένα με σαφή γνώμονα τραπεζικά ιδρύματα ιδιαιτέρως σύνθετης λειτουργίας και διαρθρώσεως, άνευ ενδείξεων ελαστικότητας και πραγματικής καταλληλότητας.
            
         
               —
            
            
               Εφαρμογή εσφαλμένων κριτηρίων για την αξιολόγηση της καταλληλότητας της δραστηριότητας της Banca di Credito Cooperativo di Frascati, δεδομένου ότι είναι σαφές ότι πρόκειται για κριτήρια τα οποία έχουν διαμορφωθεί και προορίζονται για την αξιολόγηση της καταλληλότητας ενός τραπεζικού μηχανισμού με σύνθετη λειτουργία και διάρθρωση.